
Rapport fra hospitering uke 17, 2003
Trøgstad fengsel
Har 90 innsatte om gangen, og ca 800 i året. Gjennomsnittlig "sittedager" er 45-50 dager.

Helseavdelingen
Bemanning:

Sykepleier som er tilstede dagtid hverdager.

Psykiatrisk sykepleier som er tilstede dagtid hverdager.

Lege som er tilstede 6 timer pr. uke fordelt på 2 dager.

Sykepleier ansatt av kommunen.

Innsatte tar kontakt med helseavdelingen ved hjelp av en samtalelapp hvor det skrives hvem

den innsatte søker og grunn.

Ved behov for øyeblikkelig hjelp bruker de legevakten som øvrig befolkning.

Sykepleier gjennomgår en prosess med seg selv, siden de innsatte kan få en til å føle seg usikker i rollen som sykepleier. Innsatte prøver også noen ganger å sette de ansatte opp mot hverandre. Dersom dette skjer har de satt i gang noe som heter STRAKS møter. Der møtes en fra hver avdeling pluss den/de innsatte det gjelder, hvor de da får alles historie og får rettet opp i ting.

Sykepleieren sier hun trives veldig godt, men at det er behov for erfaring og tro på seg selv, siden mange innsatte jobber mot en.

AMK- sentralen i Fredrikstad
Intensivsykepleier og koordinator fra ambulansetjenesten. Sykepleier tar i mot informasjon av de som ringer og veileder. Koordinatoren fra ambulansetjenesten koordinerer ambulanser til stedene de trengs. Dersom det er stor trafikk på telefonen, må også koordinatoren svare på dem og ta imot informasjon. Ved utrolig aktive dager, kommer en anestesisykepleier fra akuttmottaket inn og hjelper til. Anestesisykepleieren skal egentlig være med i akuttbilen som blir sendt dit det trengs anestesi assistanse.
